اللهم لك الحمد كله ولك الملك كله وبيدك الخير كله. واليك يرجع الامر كله. لبيك يا ربنا وسعديك. والخير كله الخير في يديك. والشر ليس اليك. انا بك واليك. تباركت وتعاليت. استغفرك واتوب اليك
اللهم صل على النبي محمد وعلى ازواجه امهات المؤمنين. وعلى ذريتي وال بيتي انك حميد مجيد. اما بعد فيتقاربوا في الله كده يعني الناس اللي سانده لو ضهرها مش تاعبها ما حدش يسند يا جماعة. اللي يسند على الحيطة او على العمود بس اللي ضهره تاعبه. اللي ضهره مش تعبه بقى نقرب من بعض
كده يعني عشان يعني الرحمات بتتنزل يعني ايه بازن الله سبحانه سبحانه وتعالى كل ما بنقترب من بعض وكل ما بنجتمع مع بعض وكل ما بنتضايق مع بعض آآ آآ يعني بفضل ومنة الله سبحانه وتعالى آآ انتهينا بعد اربع مجالس من ايات عباد الرحمن. والنهارده هنبدأ جلسة قرآنية جديدة
بازن الله سبحانه وتعالى. يا ترى يا جماعة نختار ايه؟ يا ترى نبدأ في ايه من آآ آآ ايات كتاب الله في الوقت اللي النور بيقطع فيه على طول. عايزين النور يجي يا جماعة
عايزين النور يجي للاسف النور مش مقطوع بس من البيوت ومن الشوارع. يعني فيه انوار مقطوعة من كثير من القلوب والعياذ بالله. يعني عايزين النور يجي في قلوبنا عايزين النور ييجي عشان كده نتحدث عن قول الله نور السماوات والارض. الله نور
السماوات والارض مثل نوره كمشكاة فيها مصباح. المصباح في زجاجة. الزجاجة كانها كوكب دري يوقد من شجرة مباركة زيتونة لا شرقية ولا غربية. يكاد زيتها يضيء ولو لم تمسسه نار. نور
على نور. هنتكلم عن اية المشكاة والايات التي بعدها في سورة النور صفحة تلتمية اربعة وخمسين صفحة تلتمية اربعة وخمسين. اية المشكاة صاد تلتمية اربعة وخمسين. طبعا بمصحف الملك فهد
اه في سورة النور اية رقم خمسة وتلاتين. اية رقم خمسة وتلاتين. يعني نستعين بالله سبحانه وتعالى ونبتدي احبابي في الله نبدأ نركز شوية كده احنا عايزين النور ييجي. لان النور يعني قلوبنا مش منورة يا جماعة. قلوبنا مش مليانة نور الهداية. الطريق قدامنا مش
واضح ما عندناش خط سير واضح للوصول الى الله سبحانه وتعالى. يبقى معناها ان النور مش موجود. عشان كده نتحدث عن قول الله اه نور السماوات والارض. يا جماعة قال السلف من عرف الله حقا عبد الله حقا. من عرف
الله حقا عبد الله حقا. اللي عارف ربنا بحق وحقيقي هو اللي هيعبد ربنا بحق وحقيقي. يعني احنا دلوقتي في صلاة العشاء كل واحد خاشع على قد ما هو عارف هو واقف بين ايدين مين. على قد ما انت عارف انت واقف بين ايدين مين خشعت. فلما ربنا يقول الله نور السماوات والارض. لو انت عارف من هو نور السماء
السماوات والارض مش هتبقى العبادة بتاعتك بالمنظر ده. ومش هيبقى الحال بتاعنا بالمنظر ده ان احنا نعرف اسماء الله الحسنى. ان احنا نعرف صفات الله يعني يقول لك ربنا عليم. يعني ايه ربنا عليم؟ يعني ايه علم ربنا يعني؟ يعني لو جبت علم الاولين والاخرين. لو جبت علم محمد بن عبدالله وابراهيم
الرحمن وموسى وعيسى واولو العزم من الرسل. وعلم المية اربعة وعشرين الف نبي ورسول على مدى تاريخ البشرية. وعلم شيوخ الازهر وعلم شيوخ السعودية وعلم الحكماء والفلاسفة وعلم كل علماء الدنيا في جميع انواع العلوم وعلم جبرائيل وميكائيل واسرافيل
كلمة حملت العرش وعلم الملأ الاعلى وعلم اهل الجنة وعلم ملائكة السماوات السبع. لو جبت كل هذه العلوم وضربتها في مليار مليار مليار كل ده ما يجيش قطرة في محيط علم الله سبحانه وتعالى. انك تعرف يعني ايه ربنا العليم؟ اينشتاين
بسبب معلومة واحدة عرفها امريكا صنعت القنبلة النووية اللي نهت بها الحرب العالمية التانية في تلت تيام. بسبب معلومة واحدة عملوا القنبلة النووية. يبقى العلم ده قوة مهولة. انك تعرف يعني ايه ربنا قال عليم. انك تعرف عظمة اسم الله العليم. انك تعرف قوة
وقدرة ربنا يعني ايه ربنا القوي؟ يعني لو جبت قوة جميع القوى الكونية وقوة الجزم وقوة الطرد والكهربا وقوة البترول وجميع الاقوياء وقوة الملائكة وجبريل علمه شديد القوى. وقوة الملك اللي رقصه عند العرش ورجله في الارض
وقوة الكون كله وضربتها في مليار مليار مليار كل ده ما يجيش قطرة في محيط قوة الله ولا شيء اصلا. وفي محيط قدرة الله سبحانه وتعالى انك تعرف صفات ربنا. انك تعرف من هو الله. الله ده بيسموها في اللغة براعة
انك انت تبدأ الاية بلفظ الجلالة والقلوب مليانة رصيد الفطرة. فالقلوب لما بتسمع كلمة الله كانك بالزبط كده لمست الجرس اللي برة الباب. كانك بالزبط كده لمست قلب الانسان اللي بتكلمه فينتفض القلب ان كان فيه خير. الله
انت عارف من هو الله سبحانه وتعالى انت عارف لطف ربنا سبحانه وتعالى لما ربنا يقول لك ان موسى وهو بيترمى في البحر اللي رمته امرأة انقاذ انه من القتل على ايد جنود فرعون اللي هي امه واللي خدته وحماته امرأة اللي هي زوجة فرعون واللي خدته ورجعته لامه امرأة
هي اخت موسى يعني كأن المعنى فرعون بيقتل الرجالة. فرعون خايف من الرجالة. طب انا هخلي الفتح ييجي على ايد النساء. طب انا اخلي اللي يشتغل النساء. طب انا اخلي النصر ينزل على ايد النساء. ربنا لطيف يا اخوانا. ربنا عليم. ربنا قدير. ربنا سبحانه وتعالى
اي ان احنا نعرف من هو الله. من هو الله. نعرف ربنا حق المعرفة. لما نعرف ربنا سبحانه وتعالى حق المعرفة نعبد ربنا سبحانه وتعالى حق العبادة. من عرف الله حقه عبد الله حقه. ومن عرف الله مشي حاله
قال لك عبد الله مشي حالك. اللي هيعرف ربنا يعني معرفة وخلاص اي معرفة هيعبد ربنا اي عبادة. فعلى قدر معرفتك لله على قدر علو عبادتك لله سبحانه وتعالى. الله نور السماوات والارض. كلمة الله. يعني ايه الله يا جماعة؟ حد يعرف يعني ايه الله
ها اول معنى من معاني اسم الجلالة ايه؟ ها قول ولها الفصيل الى امه الحصان الصغنن لما كانوا يبدأوا بقى يفطموه عن امه. فيقعد يسهر يسهر. بينادي على امه من الشوق الشديد الحب والحنان
الحب والشوق الذي تشتاق اليه القلوب. الذي تحبه القلوب. اه الذي لا تستغني عنه القلوب ولا النفوس الله! طب ايه المعنى التاني لكلمة الله؟ من الوله يعني المعنى الاولاني ان الوله الوله اللي هو شدة الحب والشغف. شدة
صوت الوله ده اللي هو يعني لما لما حبيبه يبعد عنه يبقى مش داري بنفسه. فيقولوا انت مالك والهان كده ليه ما هوش داري بنفسه ما هوش داري باللي حواليه. مش عارف يركز مع حاجة. مش عارف يتفاعل مع اللي حواليه. الولا فده المعنى الاولاني. اللي هو
الشوق اللي شاغلك عن الدنيا واللي فيها. ها طب والمعنى التاني؟ الله. قالوا جه منين؟ ها؟ قال لك من آآ يعني الله من آآ آآ ما تحار فيه العقول. ها ما تحاروا فيه العقول. حيرة العقول
ان العقل يحتار في شيء. لما يكون العقل محتار في الشيء يعني قال لك ده برضو لغويا جاي من نفس المعنى. الله! طيب والمعنى التالت قال لك من الالهة الالهة اللي هي العبادة والطاعة والخضوع. طب والمعنى الرابع؟ قال لك من لاه لاه لم
الف هاء اي غاب واحتجب. طب يعني ايه المعاني دي كلها على بعضها بقى؟ الله هو الذي القلوب هائمة كن في محبته والعقول حائرة في عظمته. والجوارح منقادة في طاعته
فهو المعبود بحب وتعظيم بالغيب. يبقى الاربع جذور اللغوية اللي العلماء قال لك ان كلمة الله بتنتمي يا اما الى الذي تشتاق اليه القلوب. يا اما الذي تحار فيه العقول. يا اما الذي لا يرى الغيب الذي لا يرى يا اما
الذي الذي يعبد ويخضع له. فلو جمعنا الاربع معاني هنلاقي لفظ الجلالة معناه الله هو الذي قلوب هائمة في محبته. والعقول حائرة في عظمته. والجوارح منقادة في طاعته وكل ذلك بالغيب وانت لم ترى ولكن الفطرة اللي ربنا وضعها في قلبك. يبقى
الله! يبقى انت لما تسمع كلمة الله ايه اللي بيتحرك في قلبك؟ ايه اللي بيرتكب في قلبك؟ الله دي كلمة السر في الكون كله عشان كده عشان ربنا يحفزك بتقول ايه ها بتقول بسم الله الذي لا يضر مع اسمه ايه شيء لا يضر مع اسمه
بطولات المريخ وعايز ربنا يحفزك من اي حاجة هناك. كلمة الله تقولها بسم الله ربنا يحفظك. يعني معناها ان كلمة الله دي كلمة السر في كل الكون كله عارفها. الكون كله عنده ولاء لله سبحانه وتعالى. فكلمة الله سبحانه وتعالى. عشان كده غلام الاخدود يا اخواني. غلام
لما الملك جه يقتله فضرب سهم فما جاش. قال له انك لست بقاتله. حتى تفعل ما امرك به. تاخد سهم من كنانتي. ثم تقول بسم الله ايه ؟ رب الغلام. طب الغلام ده مين ؟ طب ما طب رب مسلا محمد رب احمد رب ابراهيم رب آآ لحسام
ليه رب الغلام؟ ليه لما قال الله لم يذكر اسمه؟ لانه لا يعلو مع اسم لا شيء. فاذا ذكر اسم الله لا يعلو معه اثم. فلما قال له قل بسم الله ما قلوش ايه قل بسم الله رب احمد ما فيش خلاص
اسم الله ذكر لا يعلو مع اسم الله شيء. عشان كده خاتم النبي عليه الصلاة والسلام ها آآ اللي كان بيختم به تلاقي مكتوب آآ محمد رسول الله مكتوب كلمة الله فين فوق ولا تحت؟ الله فوق وبعد كده الرسول في النص ومحمد تحت. طب ليه؟ طب ده هي محمد رسول الله يبقى محمد فوق. لا اذا
ذكر اسم الله فلا يرفع مع اسم الله شيء. خلاص الله لا يرفع مع اسم الله شيء عشان كده يوم القيامة النبي عليه الصلاة والسلام يقول لك الراجل اللي عنده تسعة وتسعين سجل سيئات يتحطوا في كفة السيئات. فتطب كافة السيئات فيجيبوا بطاقة
لا اله الا الله فتتحط في كفة الحسنات فتطيش السجلات. فالنبي عليه الصلاة والسلام قال لك ايه؟ ولا يثقل مع اسم لا هي شيء ولا يثقل مع اسم الله شيء. انك انت يبقى كلمة ربنا لا يعلو مع
بالله في قلبك شيء ولا يرفع مع اسم الله في قلبك شيء. ولا يثقل مع اسم الله في حياتك شيء. كلمة الله في قلبك لها هذا القدر. كلمة الله في قلبك لها هذا الجلال. كلمة الله في قلبك لها هذه العظمة. كلمة
الله! لما لما كلمة الله بتذكر يا اخواني انت تدخل في ولاية الله وفي حمى الله. عشان كده لما بتيجي في ازكار الصباح والمساء او بعد الصلاة وتقول لا اله الا الله وحده. وحده وحده. ودي سكينة بتدبح كل ما سوى الله من قلبك
واحدة ما فيش غيره. بتقول لقلبك كده. واحدة ما فيش محبوب غيره. واحدة ما فيش حد يتخاف منه غيره. عشان كده لما انت بتقول لا اله لا اله الا الله وحده لا شريك له. انت بتكلم مين؟ بتكلم مين؟ بتكلم ربنا؟ لا بتكلم
قلبك بتكلم قلبك انت بتدي درس خصوصي لقلبك الوقتي. انت بتقول لقلبك واحدة ما فيش غيره. ما تحبش حد غيره ما يبقاش لك وجهة غيره. ما يبقاش لك مقصد غيره. ما تعظمش غيره. ما تخافش من غيره. ما ترغبش الى غيره
ما تقفش على باب غيره. فوحده دي سكينة بتدبح بها كل ما سوى الله من قلبك. كل ده يا جماعة بنتكلم في لما الاية بتبدأ بكلمة الله بيسموها علماء اللغة براعة الاستهلال. انك بادئ بحاجة تشد الناس كلها اللي في قلبها خير
اللي في قلبها تقوى. الله نور السماوات والارض. يعني ايه نور السماوات والارض؟ اي هادي اهل السماوات والارض. نور السماوات والارض اي منور قلوب اهل السماوات والارض. نور السماوات والارض اي ممد اهل السماوات والارض بنور الهداية. الموصل الى الله
ونور العلم الموصل الى الله. ربنا اللي بينور لك يا ابني. القرآن نور. بس مش هتشوفه الا لو ربنا اللي نور لك. العلم والسنة نور بس مش هتشوفها الا اما ربنا اللي ينور لك. الله نور. الله المصدر الوحيد للنور في الكون كله. كل زرة نور في قلب جبرائيل
من هداية الله. كل نور في قلب ملك من ملائكة السماوات من هداية الله. كل نور في قلب نبي من الانبياء وولي من الاولياء والصديق من الصديقين مصدره الوحيد هو الله. فلا يوجد مصدر لنور الهداية في الكون الا الله. الله نور
السماوات والارض يعني لو عايز النور اقف على باب ربنا. النور قاطع الوقتي. عند كتير اوي مننا النور قاطع في قلوب كتير مننا عايز النور اطلب النور من الله. قف على باب الله واسأل الله النور. الله نور السماوات والارض. كأن الاية بتقول لك
بص بص لكل النور اللي في السماوات والارض. بص لجبرائيل وهو يعبد الله ليل نهار. بص لاسرافيل وهو ماسك السور وحاني رقبته قالوا الاف السنين حني رقبته. مستني امر من ربنا عشان ينفخ فورا. آآ يعني عايز في وضع استعداد وممكن يكون لسة الف
في الفين عشر تلاف سنة عشان لما يصدر الامر يبقى في سانيتها ينفز الامر. بص لجبريل وهو عند سدرة المنتهى كالحلس البالي زي الانسان اللي ما لوش عمود فقري. زي القماشة القديمة المقطعة. من كتر الانكسار لله. بص للصديقين بص للشهداء اللي بس
ذنبهم لله النور اللي في قلوب كل دول عشان يعملوا كل ده. النور اللي ربنا حطه في قلوب الصوامين عشان يصوموا. في قلوب عشان يقوموا في قلوب الذاكرين عشان يذكروا في قلوب المخبتين عشان يخبتوا. نور اليقين في زمن الشك. نور
اخلاص في زمن الرياء. نور النفاق. دور الصدق في زمن النفاق. نور نور في زمن العمى نور المقامات الايمانية في زمن الشهوات والشبهات. كل النور ده ما لوش غير مصدر واحد. الله
اه الله ان اذن ان ينور قلبك نور قلبك. وان لم يأذن قلبك هيفضل. زي ما هو عشان كده الجملة اللي في الاول دي يا جماعة الله نور السماوات والارض كلمة تشوقك. كلمة توقفك على باب ربنا. كلمة تجذبك انك ترفع
ايدك وتقول يا رب نور قلوبنا يا رب. يا رب املأ قلوبنا من نورك يا نور السماوات والارض. الله نور السماوات والارض. بعد كده طيب مثل نوره كمشكاة فيها مصباح. يعني ايه يا جماعة؟ يعني ايه مثل نريك مشكاة ايه المشكاة ديت؟ وايه المصباح ده
والمصباح في زجاجة ايه الزجاجة دي؟ والزجاجة كأنها كوكب دري يوقد من شجرة. ايه الشجرة دي! ده بيسموه تشبيه مركب. يعني ايه تشبيه مركب يعني مجموعة من الحاجات كل حاجة منها حاجة اصلا. يعني المشكاة دي رمز الحاجة او تشبيه لحاجة. المصباح ده تشبيه
حاجة. الشجرة دي تشبيه لحاجة. الزجاجة دي تشبيه لحاجة. فانت لازم تفهم ايه التشبيه ده عشان تقدر تفهم ايه المعنى اللي ربنا بيتكلم عنه سبحانه وتعالى؟ فربنا بيقول لك مثل نوره مثل نوره نور الله. يعني
ربنا نسب النور ده لنفسه دلالة على عظمة هذا النور. العلماء قال لك اي مثل نور الله في قلب العبد المؤمن. ربنا هيكلمنا دلوقتي يا جماعة عن مصباح مصباح لو ربنا اداه لك ما فيش ضلمة هتبقى في حياتك. ما فيش شتات هيبقى في حياتك. ما فيش حيرة هتبقى في حياتك
يا رب نور قلوبنا بالايمان يا رب. اللهم نور قلوبنا يا نور السماوات والارض. ان ربنا ينور لك قلبك. ربنا دلوقتي عن وصف مصباح من اعجب ما يكون. المصباح ده تخيل لو بقى معك. طب المصباح ده تخيل لو بقى جواك
اللي ربنا اداهم المصباح ده هم اللي بقوا الانبياء والصديقين والشهداء والاولياء ان ربنا يديك مصباح ما تتوهش بعده معظم حتى الملتزمين دلوقتي تايهين تايه محتار مشتت محبط مهوش عارف ييجي يمين ولا ييجي شمال انك انت
او الناس في الشتات والتيه الله يديك المصباح ده ينور لك كل حاجة في حياتك. مثل نوره. يبقى بص بقى المصباح العظيم ده اللي الايات هتوصفه كمشكاة فيها مصباح اه المصباح في زجاجة الزجاجة كانها كوكب ها يوقد من شجرة. ايه ده! بصوا يا جماعة عشان
تفهم ايه ده! عايزين آآ آآ حاجة من اتنين. يا اما نفتكر اللمبة بتاعة بالليل ها؟ اللي كانوا بيسموها اللمبة اللمبة الجاز دي بتاعة القرى زمان يا اما نفتكر الاباجورة. حاجة من الاتنين. اه اللمبة كانوا بيحفروا لها حتة في الحيطة كده. ويحطوا اللمبة
ها عاملة بالزبط تعال نجيبها الاباجورة. الاباجورة بيبقى لها صندوق كده بيحوط اللمبة. اه حاجة كده محوطة اللمبة. طيب ايه قيمة ان يبقى فيه حاجة محوطة اللمبة؟ دي المشكاة اللي حوالين اللمبة دي هي المشكاة. الصندوق الصغير ده اللي حوالين اللمبة
زي بالزبط حتة الحفرة اللي كانوا بيحفروها جوة الحيطة زمان ويحطوا فيها اللمبة. اه اللي مولعة بالزيت. طب ايه قيمة الحفرة ديت؟ زي ايه قيمة غطا بتاع الاباجورة ده قال لك قيمته انه بيكسف النور في مكان واحد. انه بيركز النور في مكان واحد. انه
النور. طيب لو المشكاة ديت لو غطى الاباجورة ده مخرم. مثقوب مقطع هيحصل ايه؟ ها حد يقدر يقول لي هيحصل ايه هتفرق النور النور هيفضل يخرج من الفتحات يطلع في كل حتة فتيجي على الحتة اللي اللمبة انت عايز تركز النور عليها هتلاقي النور ضعف
فيها. ليه؟ لان النور تشتت. طيب لو شلنا الغطا بتاع الاباجورة ده نور المصباح هيخرج في كل حتة فيتشتت. ها فانت لو نورت لمبة فوق هنا في سطح في في سقف المسجد ها هتنور لك ايه في المسجد الموضوع كبير انما لما تكسف النور في مكان واحد يبقى المشكاة ديت ها ديت زي
اباجورة اللي مكسف النور في مكان واحد. طيب بعد كده فيها مصباح ايه هو المصباح بقى ها؟ المصباح اللي هو ايه؟ ايه المصباح في لمبة الجاز بتاعة القرى؟ وايه المصباح في
باجورة. اللمبة لأ اللمبة اللي هي الزجاجة. الفتيلة. الفتيلة بتاعة اللمبة المصباح يعني لغة المصباح اللي هو الفتيلة. اللي هي الفتيلة بتاعة لمبة الجهاز اللي انت بتولع فيها العوق الكبريت. تقوم مولعة نار. اللي هي الفتيلة بتاعة المصباح
قطاع الكهربائي اللي هي لما بتتحرق في المصباح الكهربي يقول لك اللمبة دي اتحرقت. ها حتى لو كل حاجة باقية تانية سليمة. يبقى المصباح اللي هو الفتيلة طيب المصباح في زجاجة ايه هي الزجاجة؟ اللي هي الازازة بتاعة اللمبة او الازازة بتاعة اللمبة بتاعة القرى زمان الازازة اللي حوالين الفتيل
طيب يوقد من شجرة مباركة. يعني ايه يوقد من شجرة؟ من زيت شجرة. اه الزيت اللي هو بيتحط في الايه في الخزان بتاع الفتيلة زمان. اه اللي يعاد له الوقت ايه؟ في في الاباجورة الكهربا اللي يعادله في الاباجورة الوقتي
بس كده. احنا كده يا جماعة فهمنا التشبيه. فهمتم التشبيه؟ يبقى ايه هي المشكاة؟ لو كلمنا عن الاباجورة عشان نركز مع بعض بس ونفهمها لان لو فهمناها هنخرج بمعاني كتير جدا. ها في الاباجورة ايه هي المشكاة؟ الغطا بتاع الاباجورة اللي بيكسف النور كله في مكان واحد
في مكان واحد تبص جوة كده الغطا تلاقي الدنيا متوهجة بالنور. طيب ايه هو المصباح؟ الفتيلة بتاعة اللمبة. طيب ايه هي الزجاجة؟ الزجاجة اللي حوالين اللمبة. طيب خلاص؟ طب ايه هو بقى اللي يوقد من شجرة؟ ايه هو الزيت اللي بيمد قولنا هنا؟ ده
يا رب طب تعال بقى للمصباح بتاع زمان. ايه هي المشكاة؟ الحتة الحفرة اللي جوة الحيطة اللي بيتحط جوة انتكاس في النور برضو. طيب ايه هو المصباح؟ الفتيلة. طب ايه هي الزجاجة؟ الازازة اللي محاطة بالفتيلة. طيب
شجرة من زي يوقد ومن زيت شجرة بقى يبقى الزيت اللي في الخزان ده. التشبيه ده يا جماعة بالنسبة لنا احنا ايه بقى بالنسبة لنا احنا الى ان ربنا هنا مش بيكلمك عن اي حاجة. ربنا هنا بيكلمك عن اه مصباح في غاية العظمة زي ما هنوصل. ده
اه يعادل عندنا ايه؟ المشكاة عندنا هي ايه؟ القلب لأ لا ايه بقى اسمها ايه؟ المشكاة الصدر. صدر انت طب المصباح عشان نوصفها الواد ايه؟ لأ امال الزجاجة اهي ايه لما المصباح القلب؟ ايه
الفترة المصباح الفترة اللي ربنا جواك. طب ايه الزجاجة القلب يبقى فيه فطرة حواليها زجاجة اللي هو القلب والزجاجة اللي هو القلب جوة مش كال هو الايه ؟ الصدر. طب ايه الشجرة اللي بييجي منها الزيت اللي بيخلي المصباح ده منور
القرآن لأ مش الايمان. لان الفترة على القلب على الصدر هو ده الايمان. ها انما الشجرة اللي بتجيب الزيت اللي بيعمل وقود مستمر وانارة مستمرة هو الايه؟ القرآن عشان كده بعد ما ربنا قال كده قال ايه؟ نور ايه؟ على نور. يعني ايه نور نور؟ نور الايمان اللي في الفطر
والقلب والصدر على نور القرآن الدنيا بقت نور في نور. كل حاجة نورت. فنزل نور القرآن على قلب متقض بالايمان فاصبح الانسان نور على نور فبقى المصباح ده اللي معه النور ده ما لوش حل. عشان كده يا جماعة تخيل لو صدرك
بقى مش كاه حافظة للنور. يعني ايه؟ يعني حضرتك بتحضر خطبة عن عظمة الله وجلال الله. تخرج حكم الخطبة حاسس انك عايز ايه ؟ كسر الدنيا. الله العظيم. انا هافضل ازكرك يا رب ليل نهار. انا هاعبدك يا رب للنهار
على بالليل ان شاء الله بكرة هشد حيلي ان شاء الله بازن الله. على تاني يوم عايزين نحضر درس تاني بقى يشحنا فصلنا يا عم الشيخ راح ده معناه ان ايه اللي عندك بايز ؟ اه المشكاة اللي بتتكسف النور. معناه ان المشكاة عندك ايه ؟
مخرمة بايزة بتسرب. فالنور قاعد يتسرب يتسرب يتسرب. فانت النور اللي جه جوة قلبك بعد ما سمعت درس عن ربنا او عن الجنة او عن النار يتسرب يتسرب يتسرب. كل واحد بقى فيه واحد النور بيروح بعد ساعة. واحد بعد يوم واحد بعد تلات ايام. واحد بعد اسبوع كل واحد على حسب المشكاة بتاعته. احنا هنتكلم
دلوقتي عارفين العربية يا جماعة العربية لما بتدخل في في شركة الصيانة ها احنا هنتكلم الوقتي عن جهاز النور جواك. عشان نعرف ازاي صوم هزا الجهاد. يبقى المشتهية الصدر الذي يحفظ النور. يبقى وظيفة المشكاة ايه؟ ان النور ما يتشتتش بعد
يبقى المشكاه لو بايزة النور هيتشتت. عشان كده شف سيدنا موسى ها شف سيدنا ان شاء الله. شف سيدنا موسى عليه سلام. ربنا بيقول لي في سورة الشعراء ايه؟ ربياني اخاف يقول لي ربنا اني اخاف. قال له ايه؟ كلا كلا هذا لا يكون ابدا. اوليائي انا
احفظهم واحرصوا كلا انني معكما اسمع وارى. راح موسى لفرعون وقعد سنين واخذناه بالسنين في السنين وعدت سنوات وبعد كده جه بعد سنين طويلة. موسى رايح واقف قدام البحر الاحمر عايز يعدي
وفرعون جاي بالسيوف بتاعته. فقال اصحاب موسى ان لمدركون راحت خلاص كلنا هندبح الوقتي. يا عم ده جه وقوات ومعهم امكانيات. يا عم راحت خلاص. قال كلا ان معي ربي
جاب كلة دي منين؟ اللي ربنا قالها له من سنين لما قال له ربي اني اخاف قال ايه؟ كلا يعني المش ساعة سيدنا موسى النور اللي دخل فيها من عشر سنين ما خرجش. سمع عن ربنا كلمة خرجت زي ما هي بعد
سنوات طويلة. قال له كلا انني معكما بعد سنين ده دي في اول سورة الشعراء. اخر القصة في سورة الشعراء بقى انا لمدركون قال ايه؟ كلب فان معي ربي نفس الكلمة اللي ربنا قالها له. نفس الكلمة بالزبط ان انت قلب ان انت صدرك يحافز على النور
ان انت ما تقعدش محتاج تسمع الف مرة عن ربنا عشان تحس بالعظمة. الف مرة عن الجنة عشان تحس بعظمة الجنة. الف مرة عن النار والقبر عشان تخاف قل ربنا الف مرة عن التوكل عشان ييجي. الف مرة عن الاخلاص عشان ييجي. يبقى ازا يا اخواني في الله ده معناه ايه؟ يبقى المشكاة هي الصدر
الصدر وزيفة الصدر ايه؟ حفز النور. طب لو انت صدرك مليان بقى مليان تعلق بالدنيا وتفكير في الدنيا هيحفظ النور ازاي خرب قاعد يصرخ. طيب ما هو المصباح؟ ايه هو المصباح؟ الفطرة
يعني ايه الفطرة يا جماعة؟ الفطرة دي المصباح اللي منور جواك. ده ربنا سماه المصباح. المصباح اللي بيقلب الليل صباح. ده انت واد نور يقلب الليل اللي في الدنيا دي كلها صباح. بس انت اللي مش عارف قوة الفطرة الرهيبة. يعني ايه الفطرة؟ الفطرة يعني
انت متبرمج اليا لو انت خدوك ساعة ما اتولدت رموك في جزيرة ما فيهاش مخلوق. ولا فيها تليفزيون ولا ازاعة ولا نت ولا كتب في اي حاجة. وطلعت لوحدك بدون اي مؤسرات تفسد الفترة بتاعتك. اول ما تطلع لازم هتسأل نفسك اسئلة برمجية
اوتوماتيك اوتوماتيكيا هتسأل نفسك هو مين اللي عمل كل ده؟ لازم هتسأل نفسك ده ده لو لم تلوث في طبق الشباب عندنا لما بيكبر ليه؟ لان النت والتليفزيون والمجتمع الفاسد لوسوا فطرته. انما الفترة ده اوتوماتيك هتسأل نفسك غصب عنك الاسئلة دي
مين اللي عمل كل ده؟ والسؤال التاني مين اللي خلى كل ده يخدموني؟ ما هو كل ده بيخدمني انا. الشمس دي بتنور لي والارض دي حملاني والبحر ده يجيب لي سمك مين اللي خلى والحاجة التالتة طب هو اللي عمل لي كده يعني مراده
مني ايه او يعني او يعني لازم تبدأ تفكر. ها لأ ما هو مين الحاجة اللي بعد كده ؟ طب فيه بعد كده ايه ؟ طب انا دلوقتي بعد كده في ايه؟ لازم اوتوماتيك هتوصل. لو سألت الاسئلة دي وانت فطورتك سليمة هتصل الى الله والى عظمة الله سبحانه وتعالى. هتصل الى عظمة الله
ممكن مش هتعرف ربنا يريد منك ايه. ييجي هنا الشرع. انما الفطرة انت جوة قلبك بحر من حب الله. ومن تعظيم الله طبيعي. ربنا خالقه جواك. لو انت فطرتك دي ما اتطمسش عليها بالذنوب هتفضل منورة. طب ايه رأيكم بقى يا جماعة لو الفتيلة
روءة. لو الفتيلة اتحلت قعدت تنور عودك عود الكبريت مش راضية تلقط. الفتيلة بتاعتنا الفطرة بتاعتنا بقت عاملة ازاي ده الفتيلة المحروقة. عايزة تتجلش. عايزة تتجلي. عشان كده الطفل عامل زي الفطيرة اللي بالشمع اللي عليها لسة. اول ما تكلموا عن ربنا
القط على طول. اعظم تربية. يبقى دي الفطرة. طيب المصباح في زجاجة. ايه الزجاجة؟ هي زجاجة يا اخوانا هي مش لغاريتمات في حاجة حواليها حاجة حواليها حاجة في حاجة اسمها مصباح
حلوة الفتيلة. الفتيلة اللي هي الايه؟ الفطرة. حواليها زجاجة. ايه القلب حواليها مشكاة اللي هي الايه؟ صدر هو نفس الترتيب اصلا في الشكل. يعني هو نفس الترتيب يعني شكلا هتفهمها. مصباح فتيلة هو دي الفطرة. حواليها زجاجة
طمع الناصعة ملساء جميلة بتعدي النور ها اللي هو القلب حواليها مشكاة اللي هو الصدر. طيب الزجاجة ربنا شبهها القلب بالزجاجة ليه ؟ لان القلب زي الزجاجة الصافية الناصع. طب ايه رأيك بقى لو الزجاجة هببت؟ اتملت هباب. الفطرة الفتيلة
محروقة والزجاجة هببت. هتعدي نور! مش هتعدي نور. يبقى احنا عايزين الزجاجة ايه؟ تتصنفر. عايزين الزجاجة بتاعتنا فالقلب ده عامل زي الزجاجة الرقيق بس ربنا قال لك الزجاجة كانها ايه؟ كوكب دري دري قال لك الكواكب الدرية التي لا يغيب نورها من السماء
يعني الشمس على قوتها بتزهر بالنهار وتختفي بالليل. قال لك الكواكب الدرية لا يغيب نورها ليلا ولا نهارا. فكأن القلب ده نوره اربعة وعشرين ساعة وقال لك ذرية من الضر اللي هو الاحجار الكريمة. اللي بتدي اشعاع عظيم. قال لك القلب ده يعني مليان نور
يعني اذا الصدر مش كاه حافظة للنور. والقلب زجاجة زي الكواكب الذرية اللي منورة السما ليل نهار في الفترة مصباح يقلب الليل صباح تخيل انت بقى لو انت من جوة كده هيبقى شكلك ايه؟ هيبقى حالك ايه؟ طب انا الوقتي
المشكاة بتاعتي عاملة زي زي البتاعة المخرمة اللي بتفوت. طب القلب بتاعي عامل زي الزجاجة المهببة اللي ما بيعديش النور. طب الفطرة بتاعتي عاملة زي الفتيلة المحروقة. طب ازاي اصلح ده هي الايات جاية عشان تقول لك تصلح ده ازاي؟ ازاي تصلح ده؟ يوقد من شجرة
المباركة يوقف اخطر فعل في الحياة كلها فعل يوكا. عارف يعني ايه يوقد؟ ها؟ عارف يعني ايه؟ اللحظة اللي الفتيلة لقطت النور فيها. فقامت متوهجة. قام الزجاج مولع النور ومكتره. ها قام
حافظة النور ومكثفاه. اه من نور نازل على الجوارح بقيت بطل من الابطال بتجري في الدعوة. بتقوم الليل نص الليل بتصوم يوم ويوم بتذكر الله للنهار. بتنفق بتتصدق بتضحي عشان ربنا. بتجاهد في سبيل الله
بتطلب العلم هو ايه اللي حصل له ما كانش كده الفطيرة الفتيلة نورت. الفتيلة لقطت عشان كده لفظ يوقد لفظ يوقد لفظ يوقد ده اخطر فعل في حياتك. ان الفتيلة تلقط. يحصل الالتقاد. عشان كده الاية اللي بعدها ربنا
بيقول لك ايه في ايه في بيوت في بيوت اذن الله الكفرة. ايه اللي في بيوت؟ المساجد. ايه اللي بيحصل في بيوت العلماء وقفوا قدام كلمة في بيوت قال لك في بيوت دي تعود على ايه؟ يعني يعني انا الاية قبلها بتقول الله نور السطر ماشي
بعد كده بتقول في بيوت هو ايه اللي فيه بيوت؟ فالعلماء قال لك يوقد في بيوت دي عملية الايقاض يعني قال لك ان الفعل ده بيحصل فين؟ في المساجد. يعني قال لك هزا التفاعل العظيم بين
نزيت الشجرة المباركة وبين المصباح هذا التفاعل الذي يؤدي الى الاكتقاض وتوهج النور يحدس في المساجد. تدخل المسجد وانت مطفي. تدخل المسجد وانت تايه. تدخل المسجد وانت محبط. تدخل المسجد
وانت الدنيا سودا قدامك. تدخل المسجد وانت ما انتاش عارف تعمل ايه. تعبد ربنا صح في المسجد. تحصل عملية كود تخرج من المسجد تنور الدنيا دي كلها للناس. عشان كده عملية يوقد بتحصل في المسجد. عملية الاتقان
قاد التفاعل العظيم ده بيحصل فين ؟ في المسجد يبقى الايات بتربطك بالمسجد. الايات بتعرفك قيمة انك قاعد الوقت بتسمع درس في المسجد نفس الدرس ده لو سمعته برة المسجد مش هيبان له نفس تأسير المسجد. قيمة ان يبقى لك اوراد عبادة يومية في المسجد زي جلسة الضحى مسلا. قيمة
انك انت تقعد في حلقات القرآن والتحفيظ في المسجد. قيمة ان احنا جلساتنا تبقى في المسجد. قيمة ان بيئة الايمان تبقى في المسجد قيمة انك لما الدنيا التوه معك وتلاقي نفسك اتشتت وتلاقي الامور ضاقت عليك وكربات في الدنيا والدين تقوم داخل
للمسجد متوضي ومصلي في المسجد. عشان كده النبي عليه الصلاة والسلام لما لقى الصحابي قاعد في المسجد مالك يا رسول الله كربات وديون فقال له قل اللهم انت ربي اللهم اني عبدك وابن عبدك وابن امتك ايه؟ آآ ناصية يدك الحديس اللي اخره. يبقى الصحابي لما حس بمشكلة كبيرة على فين
المسجد جري على المسجد جري على بيت الله سبحانه وتعالى. جرى على بيت الله يبقى يوقد يبقى ده اعظم فعل في حياتك. فعل ده اللي احنا يا جماعة جايين ندور عليه. الفعل ده هو اللي انتم جايين النهاردة عشان هو اللي انا جاي النهاردة عشانه اصلا. هو اللي انا باتكلم في القرآن
عشانه اصلا هو اللي احنا قاعدين نحضر دروس ونطلب علم ونحفظ قرآن ونصلي ونعبد وندعو الى الله كل اللي احنا بنعمله ده ونصوم ونتصدق كل ده عشان الفعل ده يحصل كل ده لهفة على ان ده
صل على ان الفتيلة بتاعتك تلقط وتقوم منورة. والنزام النوراني اللي جواك يتوهج. فربنا يديك هزا تصباح العظيم فتعيش الدنيا وانت معك القلوب الرباني ده. ما عادش فيه متاهة ما عادش فيه حيرة. ما عدش فيه شتات
ما عادتش الطاعة تقيلة على قلبك. ما عادش ما انتاش عارف يمين ولا شمال. ما انتاش عارف يا رب اعمل ده ولا اعمل ده. بقت الدنيا كلها واضحة قدامك ده لو حصل فعل ايه يوقد عشان كده يوجد جت بالفعل بضمير الفعل المضارع عملية مستمرة ان لما بتنور يا ابني ان شاء الله بازن الله
اه طول ما انت متصل بالشجرة المباركة النور هيفضل طول حياتك. طب يوقد من ايه؟ شجرة مباركة. ايه الشجرة دي بقى الصدر بتاعك. انا عايز اربي الصدر ده ينضف. اه. وعايز القلب ده يا رب الازازة المهببة دي تتصنفر. وعايز اربي الفتيلة المحروقة
دي تتجلي وترجع تاني في طيرة في التيلة بالايه بالزيت بالدهن اللي عليها. عايز يا رب الدنيا تتوهج يا رب. يبقى يوقد ايه؟ تضحك الفاتورة! يا عم طب رح هات لي فطار انا قاعد الفتورة فطيرة رح هات فطيرة بدل ما تضحك. فانت فيمكن الواحد لما يكون بيفكر في حاجة سبحان الله بتدخل في
في بعضه يعني مع انه ما بيفكرش في الفتور والله. انا ممكن اكون مفكر في البط في في الحمام في انما الفطير ما فكرش في ده مش بتاعنا فطيرة مش بتاع الكلام ده يعني
انا بتاع ما اقل حجمه آآ المهم المهم الا لو الا لو فطيرة ايوة بالايه الحاجات الهبر اللي بتتحط جواها كده يا رب اللهم ارزقنا وانت خير الرازقين. اللهم انا نسألك الفردوس الاعلى
يا ترى البيتزا بتاعة الفردوس الاعلى بقى شكلها يا جماعة؟ ها والكريبات بتاعة الفردوس الاعلى بقى. يا عم كريبات ايه يا غلابة! الفردوس الاعلى يا عم هناكل فيها عيش. ها
الواحد مستني يدخل الجنة ان شاء الله ويقول له يا رب عايز عشر خرفان. اصل الواحد الحمد لله والشكر لله يعني مريض ما باكلش لحمة اوي يعني يعني فالولد نفسه ايه خروف كده وتيجي تاكل حتة دهن يقول لك الكوليسترول والشرايين بتاعة القلب هتتسد يا عم والله ما وكيله خلاص
تيجي تاكل لحمة اليوريك اسيد والحصوات بتاعة الكلى وهيجي لك في هتترسب الاملاح اليورات في في في في كلتك وفي كعبك وفي ركبتك خلاص مش عايزين يا عم خلاص. تيجي تاكل آآ يعني يعني اكل بقى نشويات وتفتح يا عمي هتتخن
يا عم خلاص مش عايزين ناكل. يبقى اما ندخل الجنة نعمل ايه؟ هناكل يا رجالة. معوض تروح الجنة هناك وان شاء الله فين اول اكلة هتتقدم في الجنة ايه؟ اللي هي بيسموها في الدنيا ايه؟ استاكوزا بقى يا عم اللي بيسموها ايه؟ بحرية
بحريات اول اكلة في الجنة يا اخوانا بحريات. انت تعرف تدخل تاكل يا عم ربع كباب اه امرك لله اربعين خمسين جنيه مسلا. تعرف انما تعرف تروح آآ محل بحريات وتفتح بجد. ها انتم جعانين ولا والله كلنا ذلك
الحمد لله والشكر لله. في اول اكلة في الجنة بحريات يا اخواننا. زيادة كبد الحوت يعني يعني ده حاجة بحرية ربنا يصبرنا على الدنيا دي لحد ما تخرج منها على خير. والله يا اخوانا فعلا الدنيا سجن المؤمن اللي اللي يفكر في الجنة كتير
اتخنق من الدنيا. يعني يعني ما يطقش الدنيا اصلا يحس ان هو عايز يعني طب يا رب اعمل ايه عشان اموت وادخل الجنة واخلص من الدنيا دي؟ يعني اللي يفكر اصل الدنيا
دي حاجة خناقة يعني قمة الخناقة. فاللي يفكر في الجنة كتير فعلا يعرف يعني ايه الدنيا سجن. فعلا يبقى عامل بالزبط زي اللي في السجن. مش مصدق يتحكم حكم عليه يتحكم له بالافراج. في عمل زي حرامي ابن ملحان كده لما اتطعن ما بصش مين اللي طعن؟ يا عم انا اللي قاعد في سجن. وواحد قام كاسر حتة من الجدار. هبص مين اللي اتكسر
هجري اجري يا عم فزت ورب الكعبة. الحمد لله يا عم بلا دنيا بلا بتاع بقى. فاحنا ده ده الاكل ده غير الحور العين. قصة تانية خالص. الحريم هتزعل. ايه؟ الحريم هتزعل. هو في حريم
حد يتأكد لنا يا اخوانا. في حد هنا له اخت او زوجة او حاجة؟ في هنا حريم؟ طبعا الحور العين دي لها مراتك بتاعة الدنيا حبيبتك بتاعة الدنيا. يعني فالمهم يا اخواني في الله احنا كنا فين يا جماعة؟ احنا كلنا بنتكلم عن ايه
يوقد من شجرة مباركة. هو ده اللي مصبرني على الدنيا والله. هو ده اللي مصبرنا على الدنيا. يوقد من شجرة مباركة. ايه هي الشجرة دي فيه بقى القرآن طب ليه ربنا ما قلش يوقد من زيت شجرة؟ رغم ان الشجرة ما بتتحطش على المصباح ينور. ده الشجرة
تتعصر بطريقة معينة والزيت بيتحط فالزيت ينور. ايه بقى الشجرة؟ شدة التصاق القلب بالقرآن كأن من القرآن للقلب مباشرة انك انت يبقى فيه صلة مباشرة بين قلبك وبين القرآن. ناس يقول لك
لازم تدرس التفسير عشان تحاسب القرآن. اوعى اوعى اوعى اوعى تظن ان الفلاح اللي قاعد دلوقتي بيحرث في الارض ما يعرفش يقرا ولا يكتب ما يقدرش يحس بالقرآن اكتر منك ويبكي منه. اومال انا بزاكر تفسير ليه ؟ وباحضر آآ جلسات تدبر قرآن ليه ؟ عشان
تبقى من اهل القرآن. ده انت ارتقي بقى في المقام. انما اي انسان ممكن يعيش مع القرآن. هو الكلام فيه حاجة يا جماعة؟ هو انا لما اقول لك فيه توتن اذن الله ان ترفع ويذكر فيها اسمه. يسبح له فيها بالغدو والاصال. هو الكلام ده محتاج حد يشرحه لك؟ الكلام
ها الكلام ده محتاج قلب الكلام ده محتاج زجاجة نضيفة. ما هيش مهببة بالمعاصي. ما هيش مهببة بالشهوات محتاجة مش كسليمة مش مخرمة بالشبهات. محتاج فترة بالشمع اللي عليها ما هيش محروقة
من كتر والعياذ بالله الذنوب اللي نكتت عليها. واللي نكتت على الزجاجة بتاعة القلب. الكلام ده محتاج واحد سليم يا جماعة. عشان يحس ويعيش معك يوقد من شجرة. طب القرآن يتسمى شجرة ليه ؟ يتشبه بالشجرة دي. دلوقتي ربنا قال من شجرة ايه مباركة ايه
زيتونة ايه؟ لا ولا لا شرقية ولا غربية ايه؟ يكاد زيتها يضوء لو انت بتمسي نار خمس مواصفات للقرآن كل صفة من دول لها علاقة بالقرآن. ايه علاقة ان القرآن يشبه بالشجرة
ليه القرآن يشبه بالشجرة؟ ما هو زيتونة ما هو هيطلع زيتونة وكلامك ده صح. بس احنا دلوقتي بنتكلم ان خلاص وقتها زيتون. ليه ايه ايه الشجرة الشعاع كل اللي انتم قلتوه ده جميل جدا جدا بس
الشجرة ابرز صفة فيها ايه؟ ترابط كل اجزائها مع بعض. هي الشجرة دي حتت متقطعة الترابط ان كله ها بينتمي لاصل واحد اللي هو الصلاة. وان كل الفروع متربطة مع بعض ان هم مية واربعتاشر
صورة انما الترابط ما بين القرآن وبعضه. عشان كده اعجاز الترابط الموضوعي في القرآن. ما بين كل سورة والسورة اللي بعدها حجاز ازاي ؟ يعني سورة النحل وسورة الاسراء يقول لك ايه العلاقة ما بينهم مسلا ؟ فيقول لك ها كل اخر سورة مترابط مع اول السورة اللي بعده
اخر اية في سورة النحل ايه؟ ان الله مع الذين اتقوا والذين هم محسنون او قل ايه في سورة الاسراء؟ سبحان الذي اسرى بعبده ليلا من المسجد الحرام. يعني ايه؟ اخر النحل ربنا قايل للنبي انا معك. طب ايه المعية دي
الترجمة العملية للمعية ايه ؟ رفعوا سبع سماوات. ووداه في الاسراء يؤم الانبياء. يبقى اول سورة الاسراء تطبيق عملي لاخر سورة النحر طيب اول سورة النحل علاقته باخر السورة اللي قبلها اللي هي الحجر ايه ؟ ها اول اية في النحل اتى امر الله فلا تستعجلوا. اخر اية في الحجر ايه
واعبد ربك واعبد ربك حتى يأتيك اليقين. يأتيك في اول النحل اتى امر الله. جاي جاي اهو. فلا تستعجلوه فازا الترابط ما بين كل اخر سورة مترابط مع كل سورة مترابطة مع اللي بعدها ومع اللي قبلها. يعني مسلا سورة اقرأ ها اللي هي سورة العلق بعدها سورة ايه
القدر بعدها سورة القدر انا انزلناه في ليلة القدر. ليه؟ لان سورة العلق بتتكلم لما انت كنت حتة علقة سنتي ونص متعلق في جدار الرحم علقة ما لهاش اي قيمة. سورة القدر ملايكة السماوات نازلة لك. بقى لك قدر. ايه اللي حولك من علق لحاجة الكون كله بيحتفل بها
سؤال انا انزلناه بسبب نزول القرآن. يبقى القرآن هو اللي خلى لك قدر. يبقى انت علقة بس اللي خلى لك قدر في الكون ايه؟ قرآن فانت على قد اتصالك بالقرآن على
لك ايه ؟ طب لو قعدنا نتكلم في القرآن كله من اوله لاخره بلا استسناء يا جماعة. بلا استسناء. سورة الفاتحة وسورة البقرة. الترابط اللي بينهم ايه ؟ احنا في الدورة هنا شارحين سورة الفاتحة في تلت مرات. الترابط اللي بين الفاتحة والبقرة ايه؟ ايوة ما شاء الله. في الفاتحة بتقول
اهدنا الصراط المستقيم. هو ده مفضوع الفاتحة. الفاتحة دعاء اهدنا الهداية يا رب. اول سورة البقرة ذلك الكتاب لا ريب فيه. هدى للمتقين انت في الفترة هتقول اهدنا الصراط المستقيم. اهدنا اهدنا. فربنا بيقول لك عايز الهدى اهو الهدى. اللي هو الايه؟ قرآن كان اول البقرة هو استجابة لدعاء
اه ايه؟ سورة الفاتحة. ها طيب ايه العلاقة ما بين البقرة وال عمران؟ ايه الترابط ايه؟ البقرة وال عمران البقرة بتكلمك عن الاحكام الاحكام اللي بيقوم بها الدين والعبادات اللي تقوم بها
يبقى البقرة هي بناء بناء الاسلام. انما ال عمران بتكلمك عن ايه؟ النص الاولاني الشبهات بتاعة النصارى ضد الاسلام. والنص التاني السيف غزوة احد اللي جايين يدوا الاسلام. يعني سورة ال عمران بتقول لك ان وانتم بتبنوا البناء بتاع سورة البقرة اهل الباطل مش هيسيبوكم. هيحاربوكم بالشبهات وبالايه
وبالسيف فسورة ال عمران بتقول لك اهل الباطل لا يمكن هتسيبوك وتقعدوا تبنوا من غير ما يحاولوا يقطعوا عليكم الطريق. فسورة البقرة كيف تبني وسورة ال عمران كيف لا تهدم كيف تحمي ماشي ما شاء الله الكلام الكبير ده ما شاء الله
طب سورة البقرة كيف تبني وال عمان كيف تهب. عشان كده كان ايام سنة سبعة وستين ها آآ آآ كان آآ طلع بقى كلام ايه لا صوت يعلو وفوق صوت الايه؟ المعركة كل امكانيات الدولة عشان الحرق اتغلبنا. فدخلنا في حاجة اسمها ايه؟ حرب الاستنزاف ست سنين. هل هينفع لا صوت اهله فوق صوت المعركة
ست سنين الناس لا تاكل ولا تشرب ولا ولا تعيش في امان ست سنين فطلعوا شعار تاني اسمه ايه؟ يد تبني ويد ايه؟ تحمل السلاح. ها اهو سورة البقرة يد تبني ويد تحمل السلاح. نبهني انما سورة ال عمران ايه؟ لا صوت يعلو فوق صوت المعركة. ده احنا بنتعرض لحرب ابادة
ازاي انك انت فيه فترات هتيجي عليك ازمات شديدة؟ لازم كله يقف مع الدين فيها. طب كان المتوقع بعد البقرة وال عمران؟ السورة اللي بعدهم يبقى اسمها سورة ايه ؟ هي الصورة اللي بعد البقرة وعمران سورة ايه ؟ النساء. النساء. طب انت لو بدماغك كنت تتوقع ان بعد البقرة وال عمران السورة يبقى اسمها سورة ايه ؟ رجال
ليه؟ لان البقرة وال عمران عايزة رجالة. هو مين اللي هيطبق المنهج المهول ده بتاع البقرة والعمران الا رجالة؟ ها؟ فجات سورة النساء انت مين يا ابني تعالى يا ابني انت سارق انت انت بتعمل ايه؟ ان شاء الله يعني لما يكون واحد معنا لان
بقرة وال عمران عايزة رجالة واللي هيبني الرجالة هم الايه ؟ هم النساء. اوعوا تهملوا دور النساء في البناء. اوعوا تهمله. هات لي اي صورة من سور القرآن وتعال نشوف الترابط اللي بينها وبين اللي قبلها وبينها وبين اللي بعدها اعجاز. سورة الفاتحة اول سورة في القرآن وسورة الناس ايه؟ اخر سورة في
في القرآن ايه العلاقة بينهم؟ سورة الفاتحة بتقول ايه؟ اهدنا الصراط المستقيم. طلب الهداية. سورة الناس بتقول لك ايه؟ قل اعوذ برب الناس ملك الناس يلاقي الناس من ايه؟ من شر الوسواس الخناس اللي هو الا اقعدن لهم ايه؟ صراطك المستقيم. ها اللي هو قاعد لك فصوم
سورة الفاتحة هي طلب الهداية وسورة الناس هي طلب الوقاية. فسورة الفاتحة يا رب عرفني الطريق المستقيم. طب ما هديت فيه. طب الشيطان يا رب احميني منه عشان اعرف اكمل. فما بين طلب الهداية وطلب الوقاية القرآن كله. جاي. هات يا عم اي سورة في القرآن واي سورة من اللي بعدها واللي قبلها اعجز
يوقد من شجرة. القرآن ده شجرة. قمة الترابط. والشجرة بترجع لساق واحدة بترجع لاصل واحد. مهما لفيت في الصور المية واربعتاشر سورة بيتكلموا عن موضوع واحد. اللي هو ايه؟ عظمة الله. اسماء الحسنى. اتكلم عن اسماء الحسنى. بتتكلم عن جلال الله. يعني انت ما
يعني وهزا من معجزات القرآن المهولة. ان يا جماعة يعني لو جبت مسلا ايه اه اه تعالى مسلا يقول لك ايه الشاعر الفلاني مسلا الكبير قوي قوي ها لقينا له قصيدة في الايه؟ وهو طالب في الجامعة او هو في سانوية عامة
لما بتقارن القصيدة دي بقصيدة بتاعته عنده خمسين سنة بتلاقي فيه فرق ولا لأ ؟ فر مهول قافل نضج وفي الحبكة الشعرية وفي الصنعة في العروض وفي كل حاجة لازم الانسان تجارب الحياة بتغير فيه. يعني مسلا يقول لك الداعية مسلا داعية كبير فضيلة الشيخ محمد حسان. فيقول لك ده احنا لقينا كلمة للشيخ حسان وهو في سانوية عامة
انت متوقع لما تلاقي له كده في سانوية عامة هتلاقيه بيتكلم دلوقتي نفس القوة العلمية نفس المتانة نفس النضج الفكري نفس التصور الواضح نفس مش ممكن هتلاقي دي زي دي
اه هتلاقي اه ممكن يبقى فيه حاجات حلوة بس ايه ممكن تقعد تضحك ياه! ده كان صغير ياه! ده كان مش عارف ايه! فانت انما اول اية في القرآن لاخر اية نزلت في القرآن قمة النضج. قمة الفهم قمة الاعجاز البلغي والعلمي والاسلوبي والفكري
والنبي ما فيش فرق. من اول اقرأ لحد وليكتب. من اول القراية اية القراية لحد اية الكتابة من اول اول اية نزلت لاخر اية نزلت اعجاز. بل اول اية في القرآن نزلت اقرأ واخر اية نزلت القرآن وليكتب. ها هي وما قبلها واتقوا يوما ترجعون فيه الى الله
ها يبقى اذا ده ما بين القراءة والكتابة جاية قرآن يعني ده كتاب علم. يعني تحس ان فيه ترابط اصلا من اول اية واخر اية شجرة. شجرة قمة ترابط قمة الترابط ما تلاقيش اية بتتكلم في موضوع في سورة تقوم قاعد تيجي في صورة تانية تتكلم تضربها. ما فيش كله بيتكامل مع بعضه. قمة
الترابط كله اصل واحد فهذا من اعجاز القرآن المهول شجرة ولو فهمت انت بقى الترابط اللي ما بين القرآن ده تفهم بقى عشان كده معظم قال لك ايه؟ الايمان ايه؟ ايه؟ شعبة. شجرة وطلع منها بيضة وصابون ايه؟ شعبة. كأن الايمان ده كله حاجة واحدة. وما بين
الاعمال الصالحة كلها في ترابط وكذلك الايه؟ قرآن. طب دي شجر مباركة. ايه بقى مباركة؟ يعني ايه مباركة؟ يعني انت بترمي بزرة اه مسلا برتقان تبقى شجرة تطلع لك كل موسم خمسمية برتقانة مسلا. معي او مية برتقانة مسلا يبقى البركة انك
بزرة فايه البركة بقى بتاعة القرآن ان انت اللفز الواحد ممكن تخرج منه بالف استنباط ان انت الكلمة الواحدة تخرج منها بالف معنى. ان انت الاية الواحدة تلاقي فيها اعجاز علمي. واعجاز آآ آآ
ايماني وروحي واعجاز نفسي واعجاز لغوي واعجاز بلاغي واسلوبي وتركيبي واعجاز في الالفاز واعجاز الكلمة الواحدة تمسكها في القرآن عالم عالم مهول. الكلمة الواحدة بس تمسك الاية بعض المفسرين تلاقيه يمسك الاية ممكن يعمل لك كتاب في اية
كواحدة مباركة انك تعرف ان الاية الواحدة ممكن تخرج منها بفوايد تصلح بها علاقتك بمراتك. وفوايد تعبد بها ربنا وفوايد تعرف تدخل منها الناس في الدعوة وفوايد لما الدين يقوم في المجتمع يعرف يقود المجتمع. الاية الواحدة مليانة فوايد. الكلمة الواحدة. تعالوا نجيب اي كلمة في القرآن. اي
اي لفظة في القرآن اي حاجة في القرآن هتلاقي تعال هات اول اية في القرآن اقرأ باسم ربك الذي خلق. ادي اية انما انت ممكن تخرج منها بايه؟ ها؟ قولوا له كده
ممكن نخرج منها بايه؟ ماشي ان الدين بتاعنا ده اول حاجة فيه اقرأ جميل وتخرج منها بايه؟ معرفة علام وتخرج منها تاني بايه؟ هو النبي كان اعرف اقرأ. قوم مرة بقى بيقول له اقرأ ازاي؟ تكليف فيما لا يطاق لأ يبقى معناه ربنا لو تولاك اللي ما كنتش تعرف تعمله هتعمله. واللي ما كنتش بتقدر عليه هتقدر عليه
يبقى ولاية ربنا وايه كمان ؟ اقرأ ايات الله الايه ؟ قرآنية. اقرأ القرآنية. الذي خلق خلق ايات الله الايه ؟ كونية. يبقى اول قل اية في القرآن اتكلمت عن القرآن والكون اللي هم اعظم بابين للوصول الى الله. ده من اول اية لسة. طيب اقرأ فعل ايه؟ امر لمجموعة ولا لواحد
واحد طب وبعد كده قم الليل وقم فانذر لفرض ولا المجموعة؟ لفرض. على ما جت يا ايها الذين امنوا النبي تعب قد ايه؟ يبقى تعرف انك في الاول لازم هتستعمل لوحدك. ولازم هتشيل لوحدك لحد ما هيطلع صحبة الايمان اللي تمشي معك في الطريق. يبقى من اولها وطن النفس على العشاء
لما ييجي اقرأ قم الليل قم فانذر اوامر تكاليف. ليه؟ لان انت عندك مكانتين جواك. مكنة الفطرة النفس مكنة الفطرة بتاعة القلب دي نايمة خالص ما فيش حاجة مشغلاها عاملة زي العربية اللي بقى لها سنة ما ضارتش. ومكنة النفس بتاعة الرغابات والشهوات. وانا عايز وابقى
كتير والناس تبص لي ويبقى لي موقع ويبقى معي دنيا واتجوز اجمل النساء واعمل الشهوات اللي انا نفسي فيها. مكنة النفس شغالة شغالة شغالة. فالقرآن نازل في الاول عايز تنيم مكنة النفس ويقوم مكنة القلب. فبيقومهم بايه؟ بالعمل مش بالكلام. اقرأ قم الليل قم فانذر. يبقى انت في بداية علاقتك
ربنا تقعد تسمع كلام وبس ولا لازم تجتهد في العمل الصالح؟ تجتهد في العمل الصالح. عشان مكنة النفس تنام ومكنة القلب العربية اللي بقى لها سنة ديت ما بتدورش ديت
اية مش هتدور بسهولة تدور. طيب اقرأ باسم ايه؟ ربك مش بسم الله. طب ليه لفز الربوبية في الاول؟ ها؟ ليه لفظ الربوبية اللي كل حب وكله عطاء في الاول. تحبيب. اه بسم ربك الذي لو قعدنا نتكلم يا جماعة اه لو قعدنا نتكلم ما فيش يا ابني
فانت الاية الواحدة ممكن تخرج منها بخمسمية حاجة في طريقك الى الله. وفي دنيتك وفي حياتك ومع مراتك ومع ولادك. يبقى اذا شجرة مباركة لفز الواحد الكلمة الواحدة الحرف الواحد. الحرف الواحد تخرج منه بالف فايدة. بالف فايدة. شجرة زيتونة
بالزيتون ليه بقى؟ الزيتون كله خير جميل. ده حتى بيقول لك الغابات اللي فيها شجر زيتون بتاعها نضيف يعني الهوا بتاعها غير الهوا بتاع ايه الاشجار التانية يعني ماشي جميل وايه كمان الزيتون كله خير والخشب بتاعه كله خير
والثمار بتاعته كلها خير بس فيه حاجة في القرآن نفسه ها؟ ازاي بقى جميل جدا ما شاء الله جميل جدا. ان ربنا ايه اه ما هو جميل بقى تشبيه زيت الزتون في ايه ؟ ربنا يقول لك وشجرة تنبت في طور سيناء وشجرة تنبت تخرج في طور سيناء تنبت
انتم ايه؟ بالضهر وصبغ للاكلين. فقال لك ايه الصبغ ده؟ فقعد بقى علميا يقول لك مش عارف مادة الايه اللي بتدي اللون بتاع الجلد. المهم صبغ من الاكل. فربنا لما اتكلم عن
القرآن في سورة البقرة قال ايه؟ قال لك ايه؟ قال لك ايه؟ صبغة الله صبغة الله يبقى كأن القرآن صبغة لكل حاجة في حياتك. بيصبغ قلبك وحياتك ورؤيتك كيتك ونظرتك وجوارك بيغير لك كل حاجة في حياتك. صبغة وانا لما بصبغ آآ بنطلون في رجل بتتصبغ ورجل لأ
الاتنين كل حاجة بتتسابغ فيك. ها زيتون بيصبغ كل حاجة في حياتك. زيتونة لا شرقية ولا غربية لا ولاء لا ولاء. يعني ايه لا شرقية ولا غربية؟ يعني حتى الحريري في المقومات بتاعته سمى شجرة الزيتون شجرة لا ولا. يعني ايه كورونا يقول لك لا شرقية
يا وله غربية ايه بقى لا شرقية ولا غربية؟ قال لك وسطية القرآن ده. اعتدال الدين ده. اعتدال الدين. ان الدين ده لا هو ماشي كده ولا تشدد ولا فيه تسيب. وقال لك ان الحاجة اللي لا شرقية ولا غربية النور عليها اربعة وعشرين ساعة. الشمس من اول ما بتطلع لحد ما بتغرب عليها. فبتكون انضف
فيكون في عظمة الدين ده يكاد زيتها يضيء ولو لم تمسسه نار. ايه معنى الكلام ده بقى يعني ايه من غير ما تجيب عود كبريت وتحطه على الفتيلة. الزيت منور لوحده. هو ايه الزيت
ايه الزيت؟ القرآن والسنة. قرآن. الدين ده الاسلام. ده الزيت. ده معاني هزا الدين ده عظمة هذا الدين. ده عصارة هذا الدين. طيب وايه النار ديت؟ ها؟ قلبك انت بقى اللي اللي نور فيك
الايه؟ الزيت ده وبقى منور. طب يعني ايه يكاد زيتها يضر ولو لم تمسسه نار؟ هو دلوقتي المسلمين يا جماعة ها منورين ولا مطفيين بالنسبة للغرب لما يبصوا على المسلمين ها يقولوا الله اكبر ما شاء الله ما شاء الله على الاخلاق وعلى التقدم وعلى ولا يبصوا على المسلمين كده يقولوا
الناس دي عايشة ازاي اصلا الناس دي طاقة نفسها ازاي؟ ها يبقى احنا ايه؟ يبقى يعني اخت اه يعني يعني كندية بتقول لزوجها انا يعني ايه عندنا في كندا الست بتشتغل وتحط فلوسها بتاعة شغلها كلها مع جوزها
هو يصرف على البيت ولو فضل حاجة ممكن يدي لها وممكن ما يديلهاش. فهو مستغرب يعني ده الكلام ده في كندا يا سلام! احنا اللي بيوصل لنا يعني ان هناك
الستات يعني متنططة يعني والدنيا ما هيش كده خالص يعني ها قال لها طب امال اللي احنا بنسمعه ده ايه ؟ قالت له ده اللي بيصدروه لكم عننا انما ده مش حقيقتنا
ده مش ايه ده مش حقيقتنا ده اللي بيصدره لكم عننا. فاحنا يوقد من شجرة يكاد زيتها يضيء ولو لم تمسسه نار. هل احنا يا جماعة نموزج حسن الاسلام هل احنا ام؟ امال برة بيسلموا ليه؟ رغم ان ما فيش نار ما فيش نمازج اصلا
قدوة الناس دي تنبهر بها الناس زمان انبهرت بخالد ابن الوليد فاسلمت. انبهرت بعمر ابن الخطاب فاسلمت. انبهرت بابو بكر الصديق فاسلمت. انبهرت مصعب بن عوف اسباب آآ المدينة كلها انبهرة. انما انت مين فينا مبهر اصلا؟ مين على اخلاقنا ومعاملاتنا واحوالنا والعياذ بالله
آآ امال برة علماء برة بيسلموا ليه ؟ اومال مفكرين برة بيسلموا ليه ؟ اومال سياسيين برة بيسلموا ليه ؟ اومال حكماء برة بيسلموا ليه ؟ ها يكاد زيتها يضيء ولولا تمسسه من غير نمازج بشرية تتحرك بهذا المنهج القرآن نفسه منور
اللي هياخده عشان كده مشروع جريتس قرآن اللي هو القرآن ببلاش يعني يعني كنا شغالين فيه في العالم بفضل الله سبحانه وتعالى ايام بقى ايام فضائيات كان المعدل كل اربعة بيتهدى لهم المصحف واحد بيدخل في الاسلام. كل اربعة بيقروا المصحف واحد بيدخل في الاسلام
عشان كده ايامها سبنا خالص طباعة الكتب بتاعة الدعوة والاسلام وبدأنا نعمل ايه؟ نتبع المصحف باللغات المختلفة ونبعت. ها من خلال جمعية تبليغ الاسلام طبعا فانك انت يكاد زيتها يضيء ولو لم تمسسه نار عظمة هذا المنهج نور على ايه؟ يا نهار
ابيض احنا عدينا قوي نور على نور هنقف عند هنا يا اخواني ان شاء الله بازن الله انا كان نيتي ان انا مش هشرح الاية دي في الاول. انا كان نيتي ان انا هدخل الاول بقول الله
ففي بيوت اذن الله ان ترفع ويذكر فيها اسمه. قلت الدخلة دي صعبة شوية. ها آآ آآ احنا وقفنا مع ايات الله ونور السماوات الارض دي يا جماعة قلنا النور مقطوع يا جماعة. النور مش مقطوع من البيوت الوقتي بس. النور مش مقطوع بس كل شوية النور يقطع ونقعد وربنا يستر والصيف داخل. ربنا
ربنا يسترها على مصر يا رب. ربنا يفرج كربات اهل مصر يا رب. اللهم امين. اللهم امين يا رب. ها؟ فانت فاحنا قلنا عايزين النور ييجي جوانا. فقلنا هنتكلم عن ايات الله نور السماوات والارض. روعة الايات دي في ايه؟ ان الايات دي واحنا ماشيين معها هتقول لك اسباب النور ييجي في
حياتك ازاي ؟ انت عايز حياتك تنور؟ عايز قلبك ينور؟ عايز ايمانك ينور؟ عايز النور يملى حياتك في زمان الظلمات. هو اللي عملوه دول هو الشيخ فلان الصح ولا الشيخ فلان؟ هو الموضوع الصح ولا الموضوع ده؟ هو الجماعة الفلانية الصح ولا الجماعة دي؟ هو الصح كان مش عارف يعملوا ايه في في رابعة ولا بتاع ولا بيعملوا ايه؟ هو
جواهان ضلمة شبهات كروهات الدنيا مش منورة طب احنا عايزين الدنيا تنور الوقت احنا احنا مش عارفين نرضي ربنا ازاي؟ نوصل لربنا ازاي؟ فخدنا اية المشكاة اية الله نور السماوات والارض
خدنا الايات اللي بتتكلم ازاي النور ده ييجي في حياتنا واتكلمنا النهارده بس عن وصف المصباح. اللي لو جه نور ربنا في حياتك هيبقى معك المصباح ده